Document ID: 31996L0042

ΟΔΗΓΙΑ 96/42/ΕΚ ΤΟΥ ΣΥΜΒΟΥΛΙΟΥ της 25ης Ιουνίου 1996 για τροποποίηση της οδηγίας 77/388/ΕΟΚ σχετικά με το κοινό σύστημα φόρου προστιθέμενης αξίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι το άρθρο 12 παράγραφος 3 στοιχείο δ) της οδηγίας 77/388/ΕΟΚ του Συμβουλίου (3), ορίζει ότι οι κανόνες που αφορούν τη φορολογία άλλων γεωργικών προϊόντων εκτός αυτών της κατηγορίας 1 του παραρτήματος Η, καθορίζονται με ομόφωνη απόφαση του Συμβουλίου πριν από τις 31 Δεκεμβρίου 1994 βάσει πρότασης της Επιτροπής 7 ότι μέχρι την ημερομηνία αυτή τα μεν κράτη μέλη τα οποία εφαρμόζουν ήδη μειωμένο συντελεστή μπορούν να εξακολουθήσουν να το πράττουν, εκείνα όμως που εφαρμόζουν κανονικό συντελεστή δεν επιτρέπεται να εφαρμόσουν μειωμένο 7 ότι αυτό επιτρέπει την επί δύο έτη αναβολή εφαρμογής του κανονικού συντελεστή 7
ότι η εμπειρία έχει δείξει ότι οι διορθωτικές ανισότητες μεταξύ των συντελεστών ΦΠΑ που εφαρμόζουν τα κράτη μέλη στα γεωργικά προϊόντα των κλάδων της ανθοκομίας και της φυτοκομίας έχει οδηγήσει σε απάτες 7 ότι οι εν λόγω διαρθρωτικές ανισότητες προκύπτουν άμεσα από την εφαρμογή του άρθρου 12 παράγραφος 3 στοιχείο δ) και πρέπει να διορθωθούν 7
ότι η περισσότερο ενδεδειγμένη λύση είναι η επέκταση σε όλα τα κράτη μέλη, στη διάρκεια μεταβατικής περιόδου, της δυνατότητας εφαρμογής του μειωμένου συντελεστή για την προμήθεια γεωργικών προϊόντων του κλάδου της ανθοκομίας και της φυτοκομίας, καθώς και καυσόξυλων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 77/388/ΕΟΚ τροποποιείται ως εξής:
1. Στο άρθρο 12 παράγραφος 3, το στοιχείο δ) διαγράφεται.
2. Στο άρθρο 28 παράγραφος 2, προστίθεται το ακόλουθο στοιχείο:
«θ) τα κράτη μέλη δύνανται να εφαρμόσουν μειωμένο συντελεστή στην προμήθεια ζωντανών φυτών και άλλων προϊόντων ανθοκομίας (μεταξύ των οποίων συγκαταλέγονται οι βολβοί, οι ρίζες και τα παρεμφερή προϊόντα, τα κομμένα άνθη και τα διακοσμητικά φυλλώματα) και καυσόξυλων.»
Άρθρο 2
Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία εφαρμόζεται από 1ης Ιανουαρίου 1995.
Άρθρο 4
Η παρούσα οδηγία απευθύνεται στα κράτη μέλη.
Λουξεμβούργο, 25 Ιουνίου 1996.

Labels: 2
15
6